 NA RICHARD MUNGUTI WAKILI Danstan Omari amefika mahakamani kwa niaba ya mteja wake, Pasta Ezekiel Odero, kupinga hatua ya serikali kufuta kanisa la New Life Prayer Centre and Church lenye makao yake makuu eneo la Mavueni, Kaunti ya Kilifi. Bw Omari amesema hatua ya kufuta kanisa hilo ni kuwazuia watu 2 milioni kunufaika na chakula cha kiroho. Wakili huyo ameendelea kudai kwamba serikali imekuwa ikifanya juu na chini kumhusisha Pasta Ezekiel na mtandao wa uvunaji wa viungo vya mwili na mauaji yaliyotokea msituni Shakahola. Mhubiri Paul Mackenzie ndiye mshukiwa mkuu anayehusishwa na mauaji ya Shakahola ambapo inadaiwa alishirikiana na washukiwa wengine kuwashawishi wafuasi wa Kanisa la Good News International kufunga hadi kufaa. Kanisa hilo la Good News limefutwa kwenye sajili ya makundi ya kijamii sambamba na Helicopter of Christ Church linaloongozwa na Askofu Thomas Wahome. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  